CELEX: 31989D0003
Language: el
Date: 1988-12-15 00:00:00
Title: 89/3/ΕΟΚ: Απόφαση της Επιτροπής της 15ης Δεκεμβρίου 1988 σχετικά με υγειονομικά μέτρα που αφορούν τις εισαγωγές ορισμένων νωπών κρεάτων από τη Βραζιλία

Avis juridique important

|

31989D0003

89/3/ΕΟΚ: Απόφαση της Επιτροπής της 15ης Δεκεμβρίου 1988 σχετικά με υγειονομικά μέτρα που αφορούν τις εισαγωγές ορισμένων νωπών κρεάτων από τη Βραζιλία  

Επίσημη Εφημερίδα αριθ. L 005 της 07/01/1989 σ. 0032 - 0032 Φινλανδική ειδική έκδοση: Κεφάλαιο 3 τόμος 28 σ. 0100  Σουηδική ειδική έκδοση: Κεφάλαιο 3 τόμος 28 σ. 0100 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Δεκεμβρίου 1988  σχετικά με υγειονομικά μέτρα που αφορούν τις εισαγωγές ορισμένων νωπών κρεάτων από τη Βραζιλία  (89/3/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 88/289/ΕΟΚ (2), και ιδίως το άρθρο 16,  Εκτιμώντας:  ότι οι υγειονομικοί όροι και η υγειονομική πιστοποίηση που απαιτούνται κατά την εισαγωγή νωπών κρεάτων από τη Βραζιλία καθορίζονται στην απόφαση 86/195/ΕΟΚ της Επιτροπής (3), όπως τροποποιήθηκε από την απόφαση 87/455/ΕΟΚ (4), σε συνάρτηση ιδίως με την κατάσταση όσον αφορά τον αφθώδη πυρετό που επικρατούσε τότε στη Βραζιλία·  ότι κατά τον τελευταίο επί τόπου έλεγχο που διενέργησε η Κοινότητα τον Αύγουστο 1988, παρατηρήθηκαν μεταβολές ως προς την ποιότητα των κτηνιατρικών ελέγχων που διενεργούνται, όσον αφορά τον αφθώδη πυρετό, σε ορισμένες πολιτείες της Βραζιλίας·  ότι, αν η κατάσταση αυτή συνεχισθεί, ενδέχεται να αποτελέσει κίνδυνο για το ζωικό κεφάλαιο της Κοινότητας·  ότι, κατά συνέπεια, πρέπει να ληφθούν προστατευτικά μέτρα για να αποφευχθεί το ενδεχόμενο αυτό και να απαγορευθούν οι εισαγωγές από ορισμένες πολιτείες της Βραζιλίας·  ότι, για να αποφευχθεί η διαταραχή των εμπορικών ρευμάτων, είναι σκόπιμο να αναβληθεί η εφαρμογή της παρούσας απόφασης·  ότι είναι σκόπιμο να ενσωματωθούν στην παρούσα απόφαση οι διατάξεις της απόφασης 88/310/ΕΟΚ της Επιτροπής (5)· και ότι, κατά συνέπεια, η εν λόγω απόφαση μπορεί να καταργηθεί·  ότι οι υγειονομικές προδιαγραφές για τις εισαγωγές προϊόντων κρέατος από τρίτες χώρες δεν έχουν ακόμα εναρμονιστεί σε κοινοτικό επίπεδο· ότι, ως εκ τούτου, τα κράτη μέλη μπορούν, προς το παρόν, να συνεχίσουν να εισάγουν προϊόντα κρέατος από τρίτες χώρες βάσει των υγειονομικών διατάξεων που περιλαμβάνονται στη σχετική κοινοτική νομοθεσία·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η άδεια εισαγωγής νωπών κρεάτων από τη Βραζιλία, όπως ορίζεται στην απόφαση 86/195/ΕΟΚ αναστέλλεται όσον αφορά τα νωπά κρέατα βοοειδών που προέρχονται από τις ακόλουθες πολιτείες:  - Bahia,  - Espirito Santo,  - Goias,  - Minas Gerais,  - Parana,  - Rio de Janeiro,  - Santa Catarina,  - Sao Paulo.  Άρθρο 2  Τα κράτη μέλη δεν επιτρέπουν την εισαγωγή νωπών κρεάτων που έχουν ληφθεί από σφάγια βοοειδών από τα οποία έχουν αφαιρεθεί τα κόκκαλα σε εργαστήρια τεμαχισμού που βρίσκονται στις πολιτείες που απαριθμούνται στο άρθρο 1.  Άρθρο 3  Τα κράτη μέλη απαιτούν την τροποποίηση του συνοδεύοντος υγειονομικού πιστοποιητικού έτσι ώστε να διαγραφεί κάθε αναφορά στις πολιτείες που απαριθμούνται στο άρθρο 1 πριν την υπογραφή από τον επίσημο κτηνίατρο, ως προς τα νωπά κρέατα που έχουν ληφθεί από βοοειδή.  Άρθρο 4  Η απόφαση 88/310/ΕΟΚ καταργείται.  Άρθρο 5  Η παρούσα απόφαση εφαρμόζεται από την 1η Μαρτίου 1989.  Άρθρο 6  Η παρούσα απόφαση απευθύνεται στα κράτη μέλη.  Βρυξέλλες, 15 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 124 της 18. 5. 1988, σ. 31.  (3) ΕΕ αριθ. L 142 της 28. 5. 1986, σ. 51.  (4) ΕΕ αριθ. L 244 της 28. 8. 1987, σ. 38.  (5) ΕΕ αριθ. L 136 της 2. 6. 1988, σ. 20.